**Apstiprināts**

Ķekavas novada pašvaldības

Iepirkumu komisijas

2017. gada 11.decembra sēdē,

Protokols Nr.40

IEPIRKUMA PUBLISKO IEPIRKUMU LIKUMA 9. PANTA KĀRTĪBĀ

**„Mūzikas instrumenta iegāde”**

**(iepirkuma identifikācijas nr. ĶNP 2017/26)**

NOLIKUMS

1. **Pasūtītājs**

|  |  |
| --- | --- |
| Pasūtītājs (Organizators) | Ķekavas novada pašvaldība |
| Iepirkuma identifikācijas nr. | ĶNP 2017/26 |
| Pasūtītāja rekvizīti | NMR kods 90000048491 |
| Adrese | Gaismas iela 19 k-9-1, Ķekava, Ķekavas pagasts, Ķekavas novads, LV-2123. |
| Tālruņa nr. | +371 67935803 |
| e-pasta adrese: | iepirkumi@kekava.lv |
| Kontaktpersona | Ilga Viegliņa |

**Pircējs: Ķekavas mūzikas skola, Reģ.Nr. 90000049105, Skolas iela 3, Ķekava, Ķekavas novads, LV-2123**

1. **Iepirkuma metode**

Iepirkums saskaņā ar Publisko iepirkumu likuma 9.pantu.

3. **Iepirkuma noteikumu saņemšana**

3.1. Iepirkuma noteikumus ieinteresētie piegādātāji var saņemt tos lejuplādējot elektroniskajā formātā pircēja profilā [www.kekavasnovads.lv](http://www.kekavasnovads.lv) sadaļā “Iepirkumi”.

3.2. Lejuplādējot Iepirkuma noteikumus, ieinteresētais piegādātājs apņemas sekot līdzi Iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas minētajā mājaslapā pie Iepirkuma noteikumiem.

4. **Papildu informācijas sniegšana**

4.1. Ieinteresētais piegādātājs jautājumus par Iepirkuma noteikumiem uzdod rakstiskā veidā, adresējot tos Iepirkuma komisijai un nosūtot tos elektroniski uz elektroniskā pasta adresi: [iepirkumi@kekava.lv](mailto:iepirkumi@kekava.lv)

4.2. Iepirkuma komisija atbildi uz ieinteresētā piegādātāja rakstisku jautājumu par Iepirkuma norisi vai Iepirkuma noteikumiem sniedz iespējami īsākā laikā.

4.3. Iepirkuma komisija atbildi ieinteresētajam piegādātājam nosūta elektroniski uz elektroniskā pasta adresi, no kuras saņemts jautājums, un publicē Pasūtītāja interneta mājaslapā [www.kekavasnovads.lv](http://www.kekavasnovads.lv) sadaļā “Iepirkumi”.

4.4. Iepirkuma komisija un ieinteresētie piegādātāji ar informāciju apmainās rakstiski. Mutvārdos sniegtā informācija Iepirkuma ietvaros nav saistoša.

**5. Piedāvājuma saturs un noformēšanas prasības**

5.1. Piedāvājums jāiesniedz 1 (vienā) aizlīmētā un aizzīmogotā ar zīmogu un/vai parakstu iesaiņojumā, nodrošinot iesaiņojuma drošību, lai piedāvājuma dokumentiem nevar piekļūt, nesabojājot iesaiņojumu.

5.2.Piedāvājums jāievieto slēgtā aizzīmogotā aploksnē vai cita veida necaurspīdīgā iepakojumā tā, lai tajā iekļautā informācija nebūtu redzama un pieejama līdz piedāvājumu atvēršanas brīdim.

Uz aploksnes/iepakojuma jānorāda:

Piedāvājums iepirkumam „ Mūzikas instrumenta iegāde”, iepirkuma ident.nr. ĶNP 2017/26.

Pretendenta nosaukums, (fiziskais pers.vārds, uzvārds), reģ. nr., juridiskā adrese/deklarētā dzīves vieta, tālruņa numurs/-i un e-pasta adrese;

Norāde: „Neatvērt pirms piedāvājumu **atvēršanas sanāksmes 22.12.2017. pulksten 11.00**”.

5.3. Piedāvājuma dokumentiem:

5.3.1. jābūt latviešu valodā vai, ja to oriģināli ir svešvalodā, attiecīgajam dokumentam jāpievieno tā tulkojums latviešu valodā;

5.3.2. piedāvājuma dokumentu lapām jābūt numurētām;

5.3.3. visiem piedāvājuma dokumentiem jābūt cauršūtiem ar izturīgu diegu vai auklu. Diegiem jābūt stingri nostiprinātiem, uzlīmējot baltu papīra lapu. Šuvuma vietai jābūt apstiprinātai ar pretendenta pārstāvja ar pārstāvības tiesībām parakstu, jānorāda atšifrēts lappušu skaits. Piedāvājumam jābūt noformētam tā, lai novērstu iespēju nomainīt lapas, nesabojājot nostiprinājumu;

5.3.4. piedāvājumam ir jābūt skaidri salasāmam, bez labojumiem un dzēsumiem.

5.3.5. Piedāvājuma dokumenti jāsakārto šādā secībā:

5.3.5.1. titullapa ar norādi – Iepirkumam “Mūzikas instrumenta iegāde”, identifikācijas Nr. ĶNP 2017/26 un pretendenta nosaukums/fiziskais pers.vārds, uzvārds, reģ. nr./personas kods, juridiskā adrese/deklarētā adrese, tālrunis, e-pasts;

5.3.5.2. satura rādītājs, kuru ievieto aiz titullapas.

5.3.5.3. iesniedzamie dokumenti un pretendenta atlases dokumenti,

5.3.6. Visi izdevumi, kas saistīti ar piedāvājuma sagatavošanu un iesniegšanu Iepirkumā jāsedz pretendentam.

6. **Piedāvājuma iesniegšanas kārtība**

6.1. Piedāvājumu iesniedz personīgi vai nosūta pa pastu **Iepirkuma komisijai līdz 2017. gada 22. decembra plkst. 11:00, adrese: Gaismas iela 19 k-9-1, Ķekava, Ķekavas pagasts, Ķekavas novads, LV-2123,** klientu apkalpošanas centrā, iesniedzot personīgi, ar kurjera starpniecību vai atsūtot pa pastu ar ierakstītu vēstuli. Pasta sūtījumam jābūt nogādātam norādītajā adresē līdz norādītajam termiņam.

6.2. Piedāvājums, kas iesniegts pēc minētā termiņa vai nav noformēts tā, lai piedāvājumā iekļautā informācija nebūtu pieejama līdz piedāvājuma atvēršanas brīdim, tiks neatvērts atdots atpakaļ iesniedzējam. Pasūtītājs neatbild par pazudušiem pieteikumiem, un Pasūtītājam nav jāpierāda korespondences saņemšana, ja Pretendenti pielietojuši citu nosūtīšanas metodi.

6.3. Iepirkuma komisija neatvērtu piedāvājumu nosūta pa pastu uz pretendenta norādīto adresi, ja piedāvājums iesniegts vai piegādāts Pasūtītājam pēc Iepirkuma noteikumu 6.1. apakšpunktā norādītā piedāvājuma iesniegšanas termiņa beigām.

**7. Informācija par iepirkuma priekšmetu**

7.1. Iepirkuma priekšmeta apraksts

7.1.1. Iepirkuma priekšmets ir mūzikas instrumenta - Marimbas iegāde, saskaņā ar Iepirkuma noteikumu tehniskajā specifikācijā (2. pielikums) (turpmāk – Tehniskā specifikācija) noteiktajām prasībām.

7.1.2. CPV kods: 37316000-6 (Sitamie instrumenti).

**7.2. Iepirkuma līguma izpilde**

7.2.1. Preces piegādes termiņš Pircēja **norādītājā adresē ir 30 (trīsdesmit) laikā no līguma noslēgšanas dienas.**

7.2.2. Iepirkuma līgums stājas spēkā tā abpusējas parakstīšanas dienā un ir attiecināms uz laika periodu līdz līgumslēdzēju saistību pilnīgai izpildei.

7.2.3. Ja Pretendents izvēlas saņemt priekšapmaksu jeb avansa maksājumu tas izvēlas vienu no zemāk piedāvātajiem variantiem:

7.2.3.1. 7 (septiņu) dienu laikā pēc iepirkuma līguma noslēgšanas iesniedz Pasūtītājam avansa maksājuma garantiju avansa summas apmērā ar pievienotās vērtības nodokli, kuru pretendents noformē bankas vai apdrošināšanas kompānijas garantijas formā, saskaņā ar Konkursa nolikuma 8.3.8.punkta nosacījumiem. Bankas vai apdrošināšanas kompānijas izsniegtās avansa maksājuma garantijas termiņam jābūt ne īsākam kā iepirkuma līgumā paredzētajam piegādes termiņam, pieskaitot 30 dienas.

Vai,

7.2.3.2. slēdzot trīspusēju vienošanos starp pretendentu, pircēju un banku, par darījuma konta izmantošanu līguma izpildes nodrošināšanai.

**7.3. Līguma izpildes vieta**

**Ķekavas mūzikas skola, Reģ.Nr. 90000049105, Skolas iela 3, Ķekava, Ķekavas novads, LV-2123.**

**8. Prasības un iesniedzamie dokumenti**

8.1. Pieteikums

Pretendenta pieteikums dalībai Iepirkumā, kas jāparaksta pretendenta pārstāvim ar pārstāvības tiesībām vai tā pilnvarotai personai (1. pielikums). Pretendenta amatpersonas ar pārstāvības tiesībām izdota pilnvara (oriģināls vai apliecināta kopija) citai personai parakstīt piedāvājumu un līgumu, ja tā atšķiras no Latvijas Republikas (turpmāk – LV) Uzņēmumu reģistrā norādītās. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikuma oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.

8.2. PIL 9 panta astotās daļas 1., 2. un 3. punkta nosacījumi

8.2.1. Uz Iepirkuma uzvarētāju, pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu un Iepirkuma noteikumos noteiktajām prasībām, kā arī uz katru personālsabiedrības biedru, ja pretendents ir personālsabiedrība, nav attiecināmi PIL 9. panta astotās daļas 1. punktā minētie nosacījumi.

8.2.2. Uz Iepirkuma uzvarētāju, pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu un Iepirkuma noteikumos noteiktajām prasībām, kā arī uz katru personālsabiedrības biedru, ja pretendents ir personālsabiedrība, nav attiecināmi PIL 9. panta astotās daļas 2. punktā minētie nosacījumi piedāvājumu iesniegšanas termiņa pēdējā dienā, un dienā, kad pieņemts lēmums par iespējamu Iepirkuma līguma slēgšanas tiesību piešķiršanu.

**8.3. Atlases prasības un iesniedzamie dokumenti**

8.3.1. Pretendents var balstīties uz citu uzņēmēju iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka viņa rīcībā būs nepieciešamie resursi.

8.3.2. Pretendents normatīvajos aktos noteiktajā kārtībā ir reģistrēts Komercreģistrā vai līdzvērtīgā reģistrā ārvalstīs. Fiziskām personām uz Iepirkuma līguma slēgšanas brīdi jābūt reģistrētām LV Valsts ieņēmumu dienestā, kā nodokļu maksātājiem, vai līdzvērtīgā reģistrā ārvalstīs, ja viņa darbība saistīta ar saimniecisko darbību

8.3.3. Ja nav izveidota personālsabiedrība, tad piegādātāju apvienība iesniedz visu piegādātāju apvienības dalībnieku parakstītu dokumenta (saistību rakstu, protokolu, vienošanos vai citu dokumentu) kopiju, kas apliecina, ka piegādātāju apvienības dalībnieki uzņemsies solidāru atbildību Iepirkuma līguma izpildē.

8.3.4. Fiziskām personām – apliecinājums, ka uz Iepirkuma līguma slēgšanas brīdi pretendents būs reģistrēts LV Valsts ieņēmumu dienestā, kā nodokļu maksātājs, ja viņa darbība saistīta ar saimniecisko darbību.

8.3.5. Pretendents, kurš nav reģistrēts LV Komercreģistrā, iesniedz komercdarbību reģistrējošas iestādes ārvalstīs izdotu reģistrācijas apliecības kopiju.

8.3.6. Apliecinājums par to, ka jaunam mūzikas instrumentam tiks nodrošināts likumā noteiktais garantijas laiks.

8.3.7. Attiecībā uz lietotu mūzikas instrumentu, kā apliecinājumu kvalitātei, jāiesniedz attiecīgās jomas eksperta apliecinājums par instrumenta tehnisko stāvokli un eksperta izglītību vai kvalifikāciju apliecinošu dokumenta kopiju.

* + 1. Ja Pretendents izvēlas saņemt priekšapmaksas jeb avansa maksājumu, Pretendents iesniedz bankas vai apdrošināšanas kompānijas apliecinājumu, ka gadījumā ja Pretendentam tiks piešķirts iepirkuma līgums un Pretendents ir izvēlējies saņemt avansa maksājumu līdz 100% apmērā no līguma kopējas summas ar PVN, banka vai apdrošināšanas kompānija apņemas 7 (septiņu) dienu laikā no līguma spēkā stāšanās dienas izsniegt Pasūtītājam priekšapmaksas jeb avansa maksājuma garantiju avansa maksājuma apmērā, un kurai ir jāatbilst šādiem nosacījumiem:
* garantijas devējs neatsaucami apņemas samaksāt Pasūtītājam, jebkuru summu vai summas, kas nepārsniedz kopējo piegādātājam izmaksāto avansu saskaņā ar iepirkuma līguma nosacījumiem, saņemot no Pasūtītāja rakstveida pieprasījumu kurā minēts, ka piegādātājs nav atmaksājis avansa maksājumu saskaņā ar Līguma noteikumiem;
* garantijai jābūt spēkā iepirkuma līgumā noteiktajā termiņā;
* garantijai jābūt no Pretendenta puses neatsaucamai.

8.3.9. Ja Pretendents izvēlas slēgt trīspusēju vienošanos (starp pretendentu, pircēju un banku), par darījuma konta izmantošanu līguma izpildes nodrošināšanai, nepieciešams pievienot rakstisku apliecinājumu par piekrišanu slēgt darījuma kontu līguma izpildes nodrošināšanai brīvā formā.

**8.4. Tehniskais piedāvājums**

8.4.1. Tehniskais piedāvājums jāsagatavo **brīvā apraksta formā saskaņā ar Tehnisko specifikāciju (2. pielikums).**

**8.5. Finanšu piedāvājums**

8.5.1. Piedāvātā cena jānorāda **Pieteikumā (1. pielikums).**

8.5.2. Finanšu piedāvājumā norādītajai cenai ir jābūt norādītai euro (EUR), norādot un aprēķinot piedāvāto cenu ar precizitāti divas zīmes aiz komata, un tajā jābūt ietvertiem visiem nodokļiem un nodevām, izņemot pievienotās vērtības nodokli. Cenā jābūt ietvertām arī visām administrācijas, dokumentu sagatavošanas, saskaņošanas, transporta izmaksām, kas saistītas ar Preces piegādi.

**9. Piedāvājuma vērtēšana**

9.1. Piedāvājuma izvēles kritērijs

Komisija piešķir līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai piedāvāto kopējo cenu ar zemāko cenu EUR bez PVN un atbilstību tehniskajai specifikācijai.

9.2. Piedāvājumu vērtēšanas pamatnoteikumi

9.2.1. Iepirkuma komisija pārbauda vai piedāvājumos nav aritmētikas kļūdas. Ja Iepirkuma komisija konstatē šādas kļūdas, tā tās izlabo. Par kļūdu labojumu un laboto piedāvājuma summu Iepirkuma komisija paziņo pretendentam, kura pieļautās kļūdas labotas. Vērtējot piedāvājumu, Iepirkuma komisija ņem vērā labojumus.

9.2.2. Iepirkuma komisija pārbauda piedāvājumu atbilstību Iepirkuma noteikumos noteiktajām prasībām un izvēlas piedāvājumu saskaņā ar noteiktajiem piedāvājuma izvēles kritērijiem.

9.2.3. Pasūtītājs izvēlas piedāvājumu saskaņā ar noteikto piedāvājuma izvēles kritērijiem un pārbauda piedāvājuma atbilstību Iepirkuma noteikumos noteiktajām prasībām.

9.2.4. Ja Iepirkuma komisija konstatē, ka piedāvājumu novērtējums atbilstoši izraudzītajam piedāvājuma izvēles kritērijam ir vienāds, tad Pasūtītājs rīkojas saskaņā ar PIL 51. panta septīto daļu.

9.2.5. Iepirkuma komisija piedāvājumu vērtēšanu veic slēgtās sēdēs šādos posmos:

9.2.5.1. piedāvājumu noformējuma pārbaude;

9.2.5.2. pretendentu atlase;

9.2.5.3. piedāvājumu atbilstības pārbaude;

9.2.5.4. piedāvājumu vērtēšana;

9.2.5.5. informācijas pārbaude par PIL 9. panta astotajā daļā 1. 2. un 3. punktā noteikto attiecībā uz iespējamo Iepirkuma uzvarētāju.

9.2.6. Pretendentu un tā piedāvājumu vērtē, ja tas nav noraidīts iepriekšējā vērtēšanas posmā. Ja pretendenta piedāvājums tiek noraidīts, Iepirkuma komisija vērtē nākamo piedāvājumu ar zemāko cenu EUR bez PVN.

**9.3. Piedāvājumu noformējuma pārbaude**

9.3.1. Iepirkuma komisija novērtē katra piedāvājuma atbilstību Iepirkuma noteikumu 1.6. punktā noteiktajām prasībām un to vai iesniegti Iepirkuma noteikumu nodaļā noteiktie dokumenti.

9.3.2. Ja piedāvājums neatbilst kādai no piedāvājumu noformējuma prasībām, Iepirkuma komisija var lemt par attiecīgā piedāvājuma tālāku izskatīšanu.

**9.4. Pretendenta atlases atbilstības pārbaude**

9.4.1. Iepirkuma komisija novērtē piedāvājumu noformējuma pārbaudi izturējušā pretendenta atbilstību Iepirkuma noteikumu 8.3. punktā noteiktajām pretendentu atlases prasībām.

9.4.2. Ja pretendents neatbilst kādai no Iepirkuma noteikumos noteiktajām pretendentu atlases prasībām, pretendents tiek izslēgts no turpmākās dalības Iepirkumā un tā piedāvājumu tālāk nevērtē.

**9.5. Piedāvājumu atbilstības pārbaude**

9.5.1. Iepirkuma komisija pārbauda vai piedāvājums atbilst Tehniskajai specifikācijai (2. pielikums) un Iepirkuma noteikumu prasībām.

9.5.2. Ja tehniskais piedāvājums neatbilst Tehniskajai specifikācijai vai Iepirkuma noteikumu prasībām vai piedāvātā Prece neatbilst Tehniskajai specifikācijai, Iepirkuma komisija izslēdz pretendentu no turpmākās dalības Iepirkumā un tā piedāvājumu tālāk nevērtē.

9.6. Piedāvājumu vērtēšana

9.6.1. Ja Iepirkuma komisijai rodas šaubas par piedāvājuma nepamatotu lētumu, tā rīkojas saskaņā ar PIL 53. panta noteikumiem. Ja Iepirkuma komisija konstatē, ka ir iesniegts nepamatoti lēts piedāvājums, tas tiek noraidīts.

9.6.2. Iepirkuma komisija izvēlas piedāvājumu ar zemāko cenu EUR bez PVN no piedāvājumiem, kuri atbilst Iepirkuma noteikumu prasībām.

9.7. Informācijas pārbaude par PIL 9 panta astotās daļas 1. 2. un 3. punktā noteikto attiecībā uz iespējamo Iepirkuma uzvarētāju.

9.7.1. Iepirkuma komisija pārbauda, vai uz iespējamo Iepirkuma uzvarētāju, pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu un Iepirkuma noteikumos noteiktajām prasībām, kā arī uz katru personālsabiedrības biedru, ja pretendents ir personālsabiedrība, ir attiecināmi:

9.7.1.1. PIL 9. panta astotās daļas 1. punktā minētie nosacījumi;

9.7.1.2. PIL 9. panta astotās daļas 2. punktā minētie nosacījumi piedāvājumu iesniegšanas termiņa pēdējā dienā un dienā, kad pieņemts lēmums par iespējamu Iepirkuma līguma slēgšanas tiesību piešķiršanu;

9.7.1.3. PIL 9. panta astotās daļas 3. punktā minētie nosacījumi.

9.7.2. Ja iepirkuma komisija konstatē, ka uz iespējamo Iepirkuma uzvarētāju, pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu un Iepirkuma noteikumos noteiktajām prasībām, kā arī uz katru personālsabiedrības biedru, ja pretendents ir personālsabiedrība, ir attiecināmi PIL 9. panta astotās daļas 2. punktā minētie apstākļi piedāvājumu iesniegšanas termiņa pēdējā dienā un dienā, kad pieņemts lēmums par iespējamu Iepirkuma līguma slēgšanas tiesību piešķiršanu, tā rīkojas atbilstoši PIL 9. panta desmitās daļas 1. un 2. punktam.

9.7.3. Ja iespējamais Iepirkuma uzvarētājs ir piegādātāju apvienība, Iepirkuma komisija pārbauda PIL 9. panta astotās daļas 1. 2. un 3. punktā minēto apstākļu esamību attiecībā uz katru piegādātāju apvienības biedru.

9.7.4. Ja iespējamais Iepirkuma uzvarētājs ir ārvalstī reģistrēts vai pastāvīgi dzīvojošs pretendents un persona, uz kuras iespējām pretendents balstās, Iepirkuma komisija pieprasa, lai pretendents iesniedz attiecīgās kompetentās institūcijas izziņu, kas apliecina, ka uz to un personu, uz kuras iespējām pretendents balstās, neattiecas PIL 9. panta astotajā daļā noteiktie gadījumi. Termiņu izziņas iesniegšanai Iepirkuma komisija nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, Iepirkuma komisija to izslēdz no dalības Iepirkumā.

**10. Iepirkuma uzvarētāja noteikšana un līguma slēgšana**

10.1. Lēmuma, ar kuru tiek noteikts uzvarētājs Iepirkumā, pieņemšana un paziņošana

10.1.1. Par uzvarētāju Iepirkumā tiks atzīts pretendents, kura kvalifikācija ir atbilstoša Iepirkuma noteikumiem un kurš būs iesniedzis Iepirkuma noteikumu prasībām atbilstošu piedāvājumu ar zemāko cenu.

10.1.2. Iepirkuma komisija ir tiesīga pārtraukt Iepirkumu, ja tam ir objektīvs pamatojums.

10.1.3. Visi pretendenti tiek rakstveidā informēti par Iepirkuma rezultātiem 3 (trīs) darbdienu laikā no lēmuma, ar kuru tiek noteikts uzvarētājs Iepirkumā, pieņemšanas dienas.

**10.2. Iepirkuma līguma slēgšana**

10.2.1. Pretendentam, kurš tiek atzīts par uzvarētāju Iepirkumā, tiek piešķirtas Iepirkuma līguma slēgšanas tiesības. Iepirkuma līgums jāparaksta 5 (piecu) darbdienu laikā no Pasūtītāja nosūtītā (arī uz elektroniskā pasta adresi) uzaicinājuma parakstīt Iepirkuma līgumu izsūtīšanas dienas. Ja norādītajā termiņā pretendents neparaksta Iepirkuma līgumu, tas tiek uzskatīts par atteikumu slēgt Iepirkuma līgumu.

10.2.2. Ja uzvarētājs Iepirkumā atsakās slēgt Iepirkuma līgumu ar Pasūtītāju, Pasūtītājs var pieņemt lēmumu slēgt Iepirkuma līgumu ar nākamo pretendentu, kura piedāvājums atbilst Iepirkuma noteikumu prasībām un ir nākamais piedāvājums ar zemāko cenu.

10.2.3. Atbilstoši PIL 9. panta astoņpadsmitajai daļai Iepirkuma rezultātā noslēgtā līguma, t.sk. tā grozījumu (ja tādi būs), teksts tiks publicēts Pasūtītāja mājaslapā. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk. Iepirkuma noteikumos.

6. PIELIKUMU SARAKSTS

1. pielikums – Pieteikums (veidlapa).

2. pielikums – Tehniskā specifikācija.

**1. pielikums**

Iepirkuma „ Mūzikas instrumenta iegāde”

(iepirkuma identifikācijas Nr. ĶNP 2017/26) nolikumam

**Pieteikums par piedalīšanos iepirkumā\***

**Iepirkuma „Mūzikas instrumenta iegāde”**

**(iepirkuma identifikācijas Nr. ĶNP 2017/26)**

Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

pretendenta nosaukums

reģ.nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

vienotais reģistrācijas numurs

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā (personas kods)

Vadītāja vai pilnvarotās personas vārds uzvārds

ar šī pieteikuma iesniegšanu:

* piesakās piedalīties iepirkumā „Mūzikas instrumenta iegāde”, (iepirkuma identifikācijas Nr. ĶNP 2017/26) apņemas ievērot nolikuma prasības;
* atzīst sava pieteikuma un piedāvājuma spēkā esamību līdz iepirkuma līguma noslēgšanai ar iepirkuma uzvarētāju vai līdz iepirkuma komisijas lēmuma pieņemšanai par iepirkuma pārtraukšanu;
* apliecina, ka visas sniegtās ziņas ir patiesas;
* apņemas (ja iepirkuma komisija izvēlēsies šo piedāvājumu) nodrošināt mūzikas instrumenta pārdošanu un piegādi saskaņā ar šī nolikuma un Tehniskās specifikācijas prasībām par kopējo piedāvāto līgumcenu:

**EUR \_\_\_\_\_\_\_** (\_\_\_\_\_\_\_\_\_\_\_\_\_\_\_\_\_\_\_) \*\* apmērā **bez pievienotās vērtības nodokļa** (PVN).

(norādīt skaitļiem) (norādīt vārdiem)

Paraksts\*\*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta vadītājs vai pilnvarotais pārstāvis

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta tālruņa, faksa numuri: \_\_\_\_\_\_\_\_\_\_\_\_\_\_\_\_\_\_

Pretendenta e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendents atbilst MUV uzņēmuma definīcijai (*atbilstošo variantu atstāt*)\*\*\*: *Jā/ Nē z.v.*

*\* Pieteikums par piedalīšanos iepirkumā ir jāaizpilda ar drukātiem burtiem.*

*\*\* Pieteikums par piedalīšanos iepirkumā ir jāparaksta Pretendenta vadītājam vai viņa pilnvarotai personai (šādā gadījumā Pretendenta piedāvājumam obligāti jāpievieno pilnvara).*

*\*\*\** ***Mazais uzņēmums*** *ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro.* ***Vidējais uzņēmums*** *ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.*

**2. pielikums**

Iepirkuma „ Mūzikas instrumenta iegāde”

(iepirkuma identifikācijas Nr. ĶNP 2017/26) nolikumam

**Tehniskā specifikācija**

Instruments ir nepieciešams mācību procesam Ķekavas mūzikas skolā.

|  |  |
| --- | --- |
| **Nr.p.k.** | **Tehniskās prasības** |
| 1. | Marimba One Marimba 3100 **vai analogs** |
| 1.1. | Koka rāmis (Mahagonijs vai analogs) |
| 1.2. | Regulējams augstums no 87cm - 98cm/ (+/- 5cm) |
| 1.3. | Garums 251cm (+/- 5cm) |
| 1.4. | Platums 40-105cm (+/- 5cm) |
| 1.5. | Basso bravo rezonatori (melni) |
| 1.6. | Premium kvalitātes skaņas plāksnes no Hondurasas rožkoka (Skaņas plāksnes no 73-40mm (+/- 5cm)) |
| 1.7. | 5 oktāvas - c2-c7 |
| 1.8. | Skaņojums - A=442 Hz |
| 1.9. | Jauns vai lietots teicamā tehniskā stāvoklī: |
| 1.9.1. | Likumā noteiktais garantijas laiks – (juridiskām personām) |
| 1.9.2. | Eksperta atzinums par mūzikas instrumentu – (fiziskām personām) |
| 1.10. | Ir iekļauti čeholi |

**PRETENDENTAM JĀSNIEDZ MŪZIKAS INSTRUMENTA APRAKSTS BRĪVĀ FORMĀ, PAREDZOT TEHNISKĀS SPECIFIKĀCIJAS PRASĪBAS.**